CELEX: 32014R1040
Language: mt
Date: 2014-07-25 00:00:00
Title: Regolament ta' Delega tal-Kummissjoni (UE) Nru 1040/2014 tal- 25 ta' Lulju 2014 li jemenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum uman li tadatta l-Anness I tagħha għall-progress tekniku

2.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 288/1
            
         REGOLAMENT TA' DELEGA TAL-KUMMISSJONI (UE) Nru 1040/2014
   tal-25 ta' Lulju 2014
   li jemenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum uman li tadatta l-Anness I tagħha għall-progress tekniku
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2001/112/KE tal-20 ta' Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman (1), u b'mod partikolari l-Artikolu 7 tagħha.
   Billi:
   
               (1)
            
            
               Id-Direttiva 2001/112/KE tagħti s-setgħa lill-Kummissjoni biex tadotta atti ddelegati biex temenda l-Annessi ta' din id-Direttiva, bl-eċċezzjoni tal-Parti I tal-Anness I u tal-Anness II, sabiex jinġiebu f'konformità mal-iżviluppi fl-istandards internazzjonali rilevanti u biex jitqies il-progress tekniku.
            
         
               (2)
            
            
               L-Anness I tad-Direttiva 2001/112/KE huwa relatat ma' ismijiet ta' prodotti, definizzjonijiet ta' prodotti u karatteristiċi. Il-punt 3 tal-Parti II ta' dak l-Anness jirregola t-trattamenti u s-sustanzi awtorizzati. Sustanzi ġodda għall-kjarifika tal-meraq issa huma disponibbli grazzi għal żviluppi tekniċi. Dawn is-sustanzi huma proteini tal-pjanti dderivati mill-qamħ, mill-piżelli jew mill-patata, li jistgħu jkunu alternattiva għas-sustanza ġelatina attwalment awtorizzata, derivata minn prodotti tal-annimali.
            
         
               (3)
            
            
               Sabiex jitqies dan il-progress tekniku, il-punt 3 tal-Parti II tal-Anness I tad-Direttiva 2001/112/KE għandu jiġi emendat billi jinkorpora dawk is-sustanzi l-ġodda,
            
         ADOTTAT DAN IR-REGOLAMENT:
   Artikolu 1
   Fil-punt 3 tal-Parti II tal-Anness I tad-Direttiva 2001/112/KE, jiżdied l-inċiż li ġej:
   
               “—
            
            
               Proteini tal-pjanti mill-qamħ, mill-piżelli jew mill-patata għal kjarifika”
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Lulju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 10, 12.1.2002, p. 58.